**Teksturne i strukturne crte**

**Naučit ćemo što je:** teksturne i strukturne crte

**Uvod:** pročitati tekst iz udžbenika strana 12-14 (9-11 u digitalnom udžbeniku).

Više o crtama pročitajte ovdje:

<http://likovna-kultura.ufzg.unizg.hr/crta.htm>

**Zadatak:**

Upoznajte se s čipkom! Naše najpoznatije čipke su paška i lepoglavska.

**Paška čipka** je vrsta [čipke](http://hr.wikipedia.org/wiki/%C4%8Cipka) koja se šije u [hrvatskom](http://hr.wikipedia.org/wiki/Hrvatska) [gradu](http://hr.wikipedia.org/wiki/Grad) [Pagu](http://hr.wikipedia.org/wiki/Pag_%28grad%29) (otok [Pag](http://hr.wikipedia.org/wiki/Pag)) koja se odlikuje iznimnom ljepotom uzoraka, kvalitetom i načinom izrade te višestoljetnom tradicijom izrade. Paška čipka je [izvorni hrvatski](http://hr.wikipedia.org/wiki/Izvorno_hrvatsko) proizvod te se tijekom godina pokazalo da uporabna vrijednost paške prerasla u kulturno dobro RH - nematerijalnu baštinu.

Postoji više vrsta i oblika čipke te jedan način izrade: iglom na krutoj površini kada se uz osnovne niti nadovezuje uzorak iz središta prema vani poput [paukove](http://hr.wikipedia.org/wiki/Pauk) mreže koji se odlikuje iznimnom čvrstoćom. Pri ovom čipkanju upotrebljavaju se niti konca iznimne tankosti i čvrstoće koji daju čipki specifičan prozirni ali i čvrsti izgled, ovaj način izrade čipke je izvorni.

Paška čipka se razlikuje od drugih vrsta čipki po tome što se šije tankim koncem i što je čvrsta.

Paška čipka manje veličine može biti izuzetno lijep detalj na svečanoj odjeći.



**Lepoglavska čipka** vrsta je [čipke](http://hr.wikipedia.org/wiki/%C4%8Cipka) na batiće, koja potječe iz grada [Lepoglave](http://hr.wikipedia.org/wiki/Lepoglava). Ima oznaku [*Izvorno hrvatsko*](http://hr.wikipedia.org/wiki/Izvorno_hrvatsko). Nalazi se na [UNESCO](http://hr.wikipedia.org/wiki/UNESCO)-voj reprezentativnoj [listi nematerijalne baštine čovječanstva](http://hr.wikipedia.org/wiki/Nematerijalna_svjetska_ba%C5%A1tina).

Za izradu čipke koristi se veoma tanak pamučni ili laneni [konac](http://hr.wikipedia.org/w/index.php?title=Konac&action=edit&redlink=1). Lepoglavska čipka, bijela ili bež, sadrži stilizirane oblike [flore](http://hr.wikipedia.org/wiki/Flora) i [faune](http://hr.wikipedia.org/wiki/Fauna) te barokne i geometrijske [motive](http://hr.wikipedia.org/w/index.php?title=Motiv&action=edit&redlink=1).

Lepoglavska čipka davno je zapažena u [Europi](http://hr.wikipedia.org/wiki/Europa) pa je [1937](http://hr.wikipedia.org/wiki/1937). u [Parizu](http://hr.wikipedia.org/wiki/Pariz) nagrađena zlatnom, a [1939](http://hr.wikipedia.org/wiki/1939). u [Berlinu](http://hr.wikipedia.org/wiki/Berlin) brončanom medaljom, a [1996](http://hr.wikipedia.org/wiki/1996). godine zapažena je na [Ljetnim olimpijskim igrama u Atlanti](http://hr.wikipedia.org/wiki/XXVI._Olimpijske_igre_-_Atlanta_1996.).

Zadruga lepoglavske čipke osnovana [2003](http://hr.wikipedia.org/wiki/2003). godine brine o razvoju i očuvanju lepoglavske čipke. Zadruga je dobila priznanje "Zeleni cvijet 2004." [Hrvatske turističke zajednice](http://hr.wikipedia.org/wiki/Hrvatska_turisti%C4%8Dka_zajednica) za cjelovitost i originalnost [suvenirske](http://hr.wikipedia.org/wiki/Suvenir) ponude kontinentalne [Hrvatske](http://hr.wikipedia.org/wiki/Hrvatska).

[Međunarodni festival čipke u Lepoglavi](http://hr.wikipedia.org/w/index.php?title=Me%C4%91unarodni_festival_%C4%8Dipke_u_Lepoglavi&action=edit&redlink=1) održava se svake godine u [jesen](http://hr.wikipedia.org/wiki/Jesen), od [1997](http://hr.wikipedia.org/wiki/1997). godine.



**Zadatak** je odabrati jednu pašku ili lepoglavsku čipku iz mape i nacrtati je crnim flomasterom.

Mapu potražite ovdje: [čipka](https://carnet-my.sharepoint.com/%3Af%3A/g/personal/ljubica_cubrilovic_skole_hr/EnE48v_it2xDj4hVBNuxFiwBFUNtEjmE9o86xiv0AgYRrg?e=EGImBr).

Radove fotografirati i poslati na mail adresu: ljubica.cubrilovic@skole.hr

ili na Teams u učionicu likovne kulture.

**Rok:** do 25.5.2020. do 12 sati